# Angela Merici

### Z Wikipédie

Angela Merici
zakladateľka Spoločnosti Sv. Uršule
Narodenie | 1474 Desenzano, Taliansko
Úmrtie | 27. január, 1540
Pozri aj Biografický portál

Svätá Angela Merici (* 21. marec 1474 (podľa iných údajov 1. marec), Desenzano del Garda pri Gardasee – † 27. január 1540, Brescia) bola talianska uršulínka.

## [úprava] Život

Sv. Angela Merici sa narodila v talianskom mestečku Desenzano do zbožnej rodiny Giovanniho Mericiho. Už v detstve však prišla o rodičov aj sestru, a preto sa o ňu staral jej dobre situovaný strýko. Vďaka nemu mala príležitosť na samoštúdium. Doba, v ktorej Angela žila, bola postihnutá neustálymi vojnovými konfliktmi a úpadkom morálky ľudí i Cirkvi, mnoho ľudí žilo v biede. Vplyvom tejto situácie a pevnej viery sa Angela rozhodla, že zasvätí svoj život dobročinným a charitatívnym aktivitám a pomoci tým, ktorí to potrebujú. V roku 1516 prichádza do mesta Brescie, kde po čase získala povesť múdrej a obetavej ženy a po radu a pomoc si k nej chodili mnohí – bohatí aj chudobní, ženy i muži... Angela absolvovala viaceré púte na posvätné miesta, okrem iného do Svätej zeme ( kde údajne prišla o zrak) a do Ríma, kde ju prijal pápež.

V Brescii sa okolo Angely postupne vytvorilo spoločenstvo žien, ktoré boli jej nasledovníčky vo filozofii nepoškvrneného života, oddanému pomoci strádajúcim. V roku 1535 bola formálne založená Spoločnosť Sv. Uršule, ktorej predstavenou sa stala Angela. Ich prvotným záujmom bola pomoc sociálne odkázaným, napr. sirotám a chudobným rodinám, a služba Bohu. Spoločnosť zakladala sirotince a školy. Ženy, ktoré doň vstúpili, mali vzácnu príležitosť sa vzdelávať. Činnosťou Angeli Merici a uršulíniek sa nechali inšpirovať viacerí jej súčasníci a charitatívnu prácu rozvíjali v mnohých častiach dnešného Talianska.

Angela zomrela 27. januára 1540. Za svätú bola vyhlásená v roku 1807.

Prvé uršulínky na územie dnešného Slovenska prišli v roku 1676, keď svoj prvý kláštor založili v Bratislave. Postupne vznikli ďalšie v Košiciach (1687) a v Trnave (1724). Popri kláštoroch spravovali aj dievčenské školy.

## [úprava] Referencie

Ursuline Sisters of Cleveland: St. Angela Merici, foundress of Ursuline Sisters

Zdroj: "http://sk.wikipedia.org../../../a/n/g/Angela_Merici_3370.html"

Kategórie: Narodenia v 1474 | Úmrtia v 1540 | Svätci

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Galego
- Polski